Publication: Magyar Közlöny
Issue: MK-1998-8 (Year: 1998, Number: 8)
Era: 1990-2004
Section: a 3/1998. (II. 11.) KHVM rendelethez
Paragraph Index: 241

1. „A” kategóriás tervezői jogosultság keretében a szakterületen belül teljeskörűen végezhetők az alábbi tervezési munkák: 1.1. Vízépítési nagy-műtárgyak tervezési szakterület: — folyók és egyéb vízfolyások duzzasztó- és vízerőművei, — hajózsilipek, árvízkapuk, — hajókikötők vízilétesítményeinek tervezése. 1.2. Mezőgazdasági vízhasznosítás tervezési szakterület: — öntözőtelepek, — öntözőcsatornák, — halastavak, tógazdaságok, — az előzőek földműveinek és műtárgyainak tervezése. 1.3. Víziközmű tervezési szakterület: — víziközművek közüzemi hálózatai (beleértve az ipari, ivó- és tűzivíz hálózatokat, az egyesített és elválasztott rendszerű csatornahálózatokat, a nyílt és zárt rendszerű csapadékvíz elvezető hálózatokat), — szennyvíztisztító telepek, — korszerű helyi szennyvízelhelyezés létesítményei, — víztermelő telepek, — vízkezelő létesítmények, — víztárolók, — hévízhasznosítási létesítmények tervezése. 1.4. Vízkárelhárítás tervezési szakterület: — árvízmentesítés, — folyó- és tószabályozás, — sík-, domb- és hegyvidéki vízrendezés, belvízmentesítés, — nagytérségi vízelosztás, — árvízvédelmi szükségtározók, — árvízvédelmi, folyó- és tószabályozási, vízrendezési és vízkormányzó földművek, műtárgyak és vízimunkák tervezése. 1.5. Hidrogeológia szakterület: — valamennyi hidrogeológiai munka.

Source: https://magyarkozlony.hu/hivatalos-lapok/b1d5b9d2b6a3ee598b86ab09063f62631c9adaad/dokumentumok/80f3052638ca2fe46be8d495a9f379976db9435e/letoltes